เปิดคลิปอีกมุม นาทีจักรยานยนต์ พุ่งชนลวดสลิงลากรถบัส เสียชีวิต 3 ศพ
สุดเศร้าเปิดคลิปอีกมุม นาทีจักรยานยนต์ พุ่งชนลวดสลิงของรถบรรทุกลากรถบัส บริเวณหน้าโรงพยาบาลศรีประจันต์ จ.สุพรรณบุรี ส่งผลให้มีผู้เสียชีวิต 3 ศพจากกรณี แฟนเพจ มูลนิธิเสมอกันกู้ภัยสุพรรณบุรี เขตอำเภอศรีประจันต์ ได้เผยคลิปเหตุการณ์รถจักรยานยนต์ชนลวดสลิง ขณะที่รถบรรทุกล้อลากรถบัส บริเวณที่แยกบ้านไร่ ถนน 340 หมู่ 1 ต.วังน้ำซับ หน้าโรงพยาบาลศรีประจันต์ จ.สุพรรณบุรี โดยมีผู้เสียชีวิต เป็นชาย 3 ราย ทราบชื่อคือ นายวรากร อินทรจร อายุ 21 ปี นายรณชัย วงษ์สุดิน อายุ 20 ปี และ นายอภิรักษ์ โพธิ์รื่น อายุ 29 ปีต่อมา แฟนเพจ ห้องข่าว กู้ภัยเณรแก้ว อาวุธพงษ์ มาลัย ได้เผยคลิปเหตุการณ์ดังกล่าวอีกฝั่งของถนน บริเวณจุดเกิดเหตุที่แยกบ้านไร่ ถนน 340 หมู่ 1 ต.วังน้ำซับ หน้าโรงพยาบาลศรีประจันต์ จ.สุพรรณบุรี(ดูคลิปต้นฉบับ คลิกที่นี่)ทั้งนี้ จากการสอบสวนเบื้องต้น ทราบว่า ทางผู้ตายได้รวมกลุ่มกับเพื่อนๆ หลายร้อยคัน จัดทริปนำของไปทำบุญร่วมบริจาคสิ่งของและเงินช่วยเหลือ ที่วัดกลางชูศรีเจริญสุข อ.บางระจัน จ.สิงห์บุรี โดยมีชื่อทริปว่า เลดี้ 2 ล้อ หลังทำบุญเสร็จก็แยกย้ายกันและขากลับเมื่อมาถึงจุดเกิดเหตุ รถผู้ตายทั้ง 3 คันได้ขี่นำหน้า จากนั้นได้มีรถบัสซึ่งแก๊สหมดได้จ้างรถหกล้อลากไปเติมแก๊สที่ปั๊มโดยได้ใช้ลวดสลิงเป็นตัวยึดลาก เมื่อรถบัสถูกลากมาถึงกลางถนน ทางกลุ่มผู้ตายได้หักเลี้ยวออกไปทางขวาด้านหน้ารถบัส แต่ทันไม่เห็นลวดสลิงจึงชนเข้าอย่างจังทั้ง 3 คัน ทำให้ลวดสลิงเกี่ยวจนรถเสียหลักล้มลื่นไถลไปอย่างแรงจนเป็นเหตุให้มีผู้เสียชีวิต 3 ราย.ขอบคุณเฟซบุ๊ก มูลนิธิเสมอกันกู้ภัยสุพรรณบุรี ห้องข่าว กู้ภัยเณรแก้ว อาวุธพงษ์ มาลัย
สุดเศร้า เปิดคลิปอีกมุม นาทีจักรยานยนต์ พุ่งชนลวดสลิงของรถบรรทุกลากรถบัส บริเวณหน้าโรงพยาบาลศรีประจันต์ จ.สุพรรณบุรี ส่งผลให้มีผู้เสียชีวิต 3 ศพ
ชนสลิง,รถจักรยานยนต์ชนสลิง,ชนสลิงเสียชีวิต,โรงพยาบาลศรีประจันต์,อุบัติเหตุ,คลิปอุบัติเหตุ,สุพรรณบุรี